CELEX: 32018R0147
Language: et
Date: 2018-01-29 00:00:00
Title: Nõukogu määrus (EL) 2018/147, 29. jaanuar 2018, millega muudetakse nõukogu määrust (EL) nr 1370/2013 seoses lõssipulbri kokkuostu suhtes kohaldatava koguselise piiranguga

31.1.2018   
            
            
               ET
            
            
               Euroopa Liidu Teataja
            
            
               L 26/6
            
         NÕUKOGU MÄÄRUS (EL) 2018/147,
   29. jaanuar 2018,
   millega muudetakse nõukogu määrust (EL) nr 1370/2013 seoses lõssipulbri kokkuostu suhtes kohaldatava koguselise piiranguga
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Lõssipulbri riiklikud sekkumisvarud liidus olid 2017. aasta juuli lõpus 357 359 tonni. Lisaks sellele pakuti 30. septembril 2017 lõppenud sekkumisperioodil kokkuostuks 22 710 tonni kindlaksmääratud hinnaga lõssipulbrit.
            
         
               (2)
            
            
               Tulenevalt eriti suurest nõudlusest või järele süvenes piima- ja piimatoodete sektoris enneolematu lõhe rasva ja valgu hindade vahel.
            
         
               (3)
            
            
               Liidu piimatarned peaksid prognooside kohaselt 2018. aastal suurenema, mille tulemusena suureneb või ja lõssipulbri tootmine.
            
         
               (4)
            
            
               Põllumajandustootjatele makstav toorpiima hind jääb 2018. aastal tõenäoliselt tasemele, mis muudab piimakarjakasvatuse tasuvaks praeguse suure nõudluse tõttu või ja juustu osas, kuigi piimavalgu hind on suhteliselt madal.
            
         
               (5)
            
            
               Need turutingimused loovad 2018. aastaks erakorralise olukorra, mida tuleb eriti arvesse võtta riikliku sekkumise mehhanismi rakendamisel piimatoodete valdkonnas.
            
         
               (6)
            
            
               Nõukogu määruse (EL) nr 1370/2013 (1) artikliga 3 on kehtestatud koguseline piirang lõssipulbri kokkuostuks kindlaksmääratud hinnaga vastavalt kõnealuse määruse artiklile 2. Kui kõnealune piirang on saavutatud, toimub kokkuost hankemenetluse teel, et määrata kindlaks kokkuostuhinna ülemmäär.
            
         
               (7)
            
            
               Et vältida kindlaksmääratud hinnaga lõssipulbri kokkuostu olukorras, kus see ei oleks kooskõlas turvavõrgu eesmärgiga, peaks kogu riiklik sekkumine lõssipulbri osas olema korraldatud hankemenetluse teel. Seega peaks 2018. aastal olema kindlaksmääratud hinnaga lõssipulbri kokkuostu koguseline piirang null tonni.
            
         
               (8)
            
            
               Määrust (EL) nr 1370/2013 tuleks seetõttu vastavalt muuta.
            
         
               (9)
            
            
               Selle tagamiseks, et käesoleva määrusega ette nähtud ajutisel meetmel oleks vahetu mõju turule ja et see võimaldaks turuosalisi õigel ajal teavitada enne järgmise sekkumismeetme algust, peaks käesolev määrus jõustuma järgmisel päeval pärast selle avaldamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 1370/2013 artikli 3 lõikesse 1 lisatakse järgmine lõik:
   
      „Erandina esimesest lõigust on 2018. aastal kindlaksmääratud hinnaga lõssipulbri kokkuostu koguseline piirang 0 tonni.“
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. jaanuar 2018
      
         
            Nõukogu nimel
         
         
            eesistuja
         
         R. PORODZANOV
      
   
   
      (1)  Nõukogu 16. detsembri 2013. aasta määrus (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed (ELT L 346, 20.12.2013, lk 12).